Так саспела ў яе цвёрдае рашэнне стварыць прыёмную сям’ю. У штаце аддзела адукацыі, спорту і турызму райвыканкама на пасадзе прыёмнай маці яна знаходзіцца ўжо шэсць гадоў. На сучасны момант у яе сямёра дзяцей – трое сваіх кроўных, двое прыёмных і двое, якіх забралі з сям’і, дзе бацькі злоўжываюць алкаголем. Спецыялісты службы аховы здароўя аддзела адукацыі, спорту і турызму райвыканкама расказваюць, што Вольга Сідорык не адзін ужо раз ішла насустрач іх просьбам і прымала да сябе дзяцей, якія часова былі аднятыя ў бацькоў да выпраўлення іх паводзін. Дзякуючы такім міласэрным людзям, як Вольга Сідорык, а таксама Сняжана Савіла з Зарэчча і сям’я Аляксандра і Кацярыны Васільевых з дзіцячага дома сямейнага тыпу, у апошнія тры гады ўсе дзеці ва ўзросце да трох гадоў знаходзіліся ў гэтых прыёмных сем’ях. Раней жа іх адпраўлялі ў Дом дзіцяці ў Барысаў. Гэта вельмі аблягчае і стан дзяцей, і клопаты іх кроўных бацькоў, якім не прыходзіцца ехаць у Барысаў, каб сустрэцца з дзецьмі, а можна наведаць іх на тэрыторыі свайго раёна.